<classify> KINSHASA, DRC USHIRIKA wa upinzani nchini Jamhuri ya Kidemokrasi ya CongoDRC umesema mmoja wa wagombea wake atashinda uchaguzi wa rais kwa kuzingatiamatokeo ya awali, lakini ule wa chama tawala nao umedai kushinda. Madai hayo kinzani yanafuatia uchaguzi wenye vurugu uliofanyikajuzi, ambao Wacongo milioni 1.2 walishindwa kupiga kura kutokana na mlipuko waEbola, migogoro na matatizo ya usafirishaji katika majimbo matatu. Uchaguzi huo unalenga kumpata mrithi wa Rais Joseph Kabilaanayeondoka baada ya miaka 18 madarakani na huenda ukaipatia nchi hiyo ya Afrikaya Kati mabadiliko ya kwanza ya kisiasa kwa njia ya kidemokrasia. Lakini pia matokeo yoyote yatakayobishaniwa yanawezakusababisha marudio ya vurugu zilizoshuhudiwa katika uchaguzi wa mwaka 2006 na2011. Vurugu hizo zilidhoofisha hali ya usalama, hasa maeneo yampakani mwa DRC na Rwanda, Uganda na Burundi, ambako makundi kadhaa yawapiganaji yanaendelea na shughuli zao za uasi. Vital Kamerhe, meneja kampeni wa mgombea wa upinzani FelixTshisekedi, alisema hesabu za mwanzo zinamuonesha mgombea wao na mwingine mkuuwa upinzani, Martin Fayulu wakikabana koo kwa kuongoza kwa asilimia 40 ya kurakila mmoja. Alisema mgombea wa muungano unaotawala, Emmanuel RamazaniShadary, anayeungwa mkono na Rais Kabila, alikuwa na asilimia 13 tu, ingawasehemu kubwa ya kura bado haijahesabiwa. Hata hivyo, Nehemia Mwilanya, mkuu wa shughuli za Ikulu wa RaisKabila, ambaye pia ni mmoja wa wajumbe wa timu ya kampeni ya Shadary, aliuambiamkutano wa habari jana asubuhi kwamba wana uhakika mgombea wao ameshinda,ingawa hakutoa takwimu. Kambi ya Fayulu bado haijatoa takwimu mahsusi, lakini mwenyewealisema juzi jioni kuwa kambi ya Shadary ilikuwa inaota iwapo inadhaniitashinda uchaguzi huo. Kura ya maoni ya hivi karibuni iliyochapishwa na taasisi yautafiti wa DRC ya Chuo Kikuu cha New York Ijumaa iliyopita, ilionesha Fayulu,meneja wa zamani wa kampuni ya mafuta ya Exxon Mobil, alikuwa akiongoza kwaasilimia 47. Tshisekedi alikuwa na asilimia 24 na Shadary asilimia 19. Matokeo ya kwanza ya awali yanatarajiwa kutolewa na Tume yaUchaguzi CENI leo. Siku ya uchaguzi ilikuwa tulivu kwa sehemu kubwa licha yamatukio kadhaa ya vurugu, ikiwemo ugomvi katika kituo cha kupigia kuramashariki mwa DRC ambako watu wasiopungua watatu waliuawa.  <topic>: KIMATAIFA 